Deg uḥric wis sin, nwala-d aglam n yiwudam si tama n tfekka d ṭṭbiɛa, nufa-d belli d aglam n ṭṭbiɛa s wudem arusrid i yeṭṭuqten, yerna imedyazen fkan azal i uglam n yiwudam igejdanen imi d nutni i d lsas n teḥkayt. Deg uḥric aneggaru d adiwenni, nufa-d belli di tmacahut yewwi udem usrid maca di tezlit d udem arusrid i yeṭṭuqten. Nufa-d diɣ belli amawal i smersen yimedyazen yemgarad ɣef win tezlit, rnu ɣer waya talɣa i nessen ɣef udiwenni tɣab.